ઈન્ટરનેટ અને સંચારક્રાંતિના યુગમાં બહુ ઓછાં ક્ષેત્રો એવાં રહ્યાં છે જેમાં પગલું ન માંડી શકાયું હોય. એક જમાનામાં અંધજનો માટે સ્વતંત્ર જીવન જીવવું અશક્ય મનાતું હતું. આજે આધુનિક વિજ્ઞાન અને ટેક્નોલોજીએ તેને ઘણું સરળ કરી આપ્યું છે. અંધજનોના જીવનમાં બ્રેઈલ લિપિનો અમૂલ્ય ફાળો રહ્યો છે. તેના કારણે અંધજનો વાંચતાં-લખતાં અને હવે તો ઉચ્ચ શિક્ષણ મેળવતા થયા છે. ત્યારે તેઓ પણ જ્ઞાનના ભંડાર એવાં પુસ્તકોથી વંચિત ન રહે તે હેતુથી દેશમાં સૌપ્રથમ વાર ગુજરાતનાં પુસ્તકાલયોમાં ‘બ્રેઈલ કોર્નર’ શરૂ થવાની છે.